AP Photo IShID terrorchilik guruhiga qarshi kurash bo‘yicha dunyo mamlakatlarining hukumat rahbarlari o‘rtasidagi uchrashuv AQSh poytaxti Vashington shahrida bo‘lib o‘tadi. Reyter agentligi ma’lumotiga ko‘ra, ushbu uchrashuv 22-23 mart kunlarida tashkil qilinadi. AQSh ma’muriyatidagi manbaning bildirishicha, uchrashuvda 68 mamlakat vakillari ishtirok etadi. Unda AQSh Davlat kotibi Reks Tillerson raislik qiladi. Davlat departamenti bu uchrashuv haqida tez orada rasman e’lon qilishi kutilmoqda.